CELEX: 62020CN0330
Language: ro
Date: 2020-07-23 00:00:00
Title: Cauza C-330/20: Cerere de decizie preliminară introdusă de Tribunal Superior de Justicia de Cataluña (Spania) la 23 iulie 2020 – IP/Tribunal Económico-Administrativo Regional de Cataluña (TEAR de Cataluña)

26.10.2020   
            
            
               RO
            
            
               Jurnalul Oficial al Uniunii Europene
            
            
               C 359/4
            
         
      Cerere de decizie preliminară introdusă de Tribunal Superior de Justicia de Cataluña (Spania) la 23 iulie 2020 – IP/Tribunal Económico-Administrativo Regional de Cataluña (TEAR de Cataluña)
      (Cauza C-330/20)
      (2020/C 359/06)
      Limba de procedură: spaniola
      
         Instanța de trimitere
      
      Tribunal Superior de Justicia de Cataluña
      
         Părțile din procedura principală
      
      
         Reclamantă: IP
      
         Pârât: Tribunal Económico-Administrativo Regional de Cataluña (TEAR de Cataluña)
      
         Întrebările preliminare
      
      
                  1)
               
               
                  Este contrară dreptului Uniunii, și anume articolelor 63 TFUE și 65 TFUE, precum și principiilor fundamentale ale liberei circulații, egalității de tratament și nediscriminării, o reglementare națională precum articolul 39.2 din Legea privind impozitul pe venitul persoanelor fizice nr. 35/2006 din 28 noiembrie 2006, astfel cum a fost modificat prin articolul 3 punctul al doilea din Legea nr. 7/2012 din 29 octombrie 2012, care califică drept „câștiguri patrimoniale nejustificate”, „în orice caz”, impozitarea, pentru cea mai veche dintre perioadele neprescrise, în cazul încălcării formale sau al îndeplinirii tardive a obligației de informare cu privire la bunurile sau la drepturile și activele deținute în străinătate, prin intermediul „Formularul[ui] 720”, fără a se ține seama de normele de prescripție prevăzute de Legea nr. 58/2003 privind Codul general al impozitelor, cu excepția situației în care este vorba despre „venituri declarate” sau care provin din perioade în care persoana nu își avea reședința fiscală în Spania?
                  În cazul unui răspuns negativ, întrucât este considerată proporțională:
               
            
                  2)
               
               
                  este contrară dreptului Uniunii, și anume articolelor 63 TFUE și 65 TFUE, precum și principiilor fundamentale ale liberei circulații, egalității de tratament, nediscriminării și proporționalității, o reglementare națională precum articolul 39.2 din Legea privind impozitul pe venitul persoanelor fizice nr. 35/2006 din 28 noiembrie 2006, pentru consecințele menționate anterior, respectiv faptul că aceste venituri au fost declarate tardiv, fără ca anterior să fi fost inițiată și notificată vreo procedură de verificare sau să fi fost formulată vreo cerere de schimb de informații fiscale, în condițiile în care exista un mecanism în vigoare în acest scop cu statul terț?